Държавен вестник, бр. 81, 2011 г., стр. 11

БРОЙ  81	
Д Ъ Р Ж А В Е Н  В Е С Т Н И К 	
СТР.  11  
5. изпълнението на наказанията.“ 
2. Създават се нови ал. 6 и 7:
„(6) Когато в рамките на полицейско или 
съдебно сътрудничество данни по ал. 5, т. 3, 
4 и 5 са получени от или са предоставени на 
държава – членка на Европейския съюз, или 
органи или информационни системи, създа­
дени въз основа на Договора за създаването 
на Европейския съюз или на Договора за 
функциониране на Европейския съюз, те се 
обработват при условията и по реда на този 
закон.
(7) Обработването на данните по ал. 5 се 
извършва под контрола на съответния дър­
жавен орган.“
3. Досегашните ал. 6 и 7 стават съответно 
ал. 8 и 9. 
§ 2. В чл. 2 се правят следните допълнения:
1. В ал. 2, т. 2 накрая се добавя „с изклю­
чение на случаите, изрично предвидени в 
този закон“. 
2. Създават се ал. 3 и 4:
„(3) Лични данни, получени по чл. 1, ал. 6, 
могат да бъдат обработвани допълнително 
за друга цел, различна от целта, за която 
са събрани, когато са налице едновременно 
следните условия:
1. това обработване е съвместимо с целта, 
за която са били събрани данните; 
2. съществува основание, предвидено в 
закон, за обработване на данните за тази 
друга цел; 
3. обработването е в съответствие с изис­
кванията на ал. 2. 
(4) Администратор, получил данни по 
чл. 1, ал. 6, уведомява физическото лице, за 
което се отнасят данните, за допълнителното 
обработване по ал. 3, освен в случаите по 
чл. 36д, ал. 2 или когато в специален закон 
е предвидено друго.“
§ 3. В чл. 10, ал. 1 се правят следните 
изменения и допълнения:
1. Създава се нова т. 9:
„9. издава подзаконови нормативни актове 
в областта на защита на личните данни;“.
2. Досегашните т. 9, 10, 11 и 12 стават съ­
ответно т. 10, 11, 12 и 13. 
§ 4. В чл. 11, т. 3 думите „след решение на 
комисията“ се заличават.
§ 5. В чл. 17 се създават ал. 4, 5 и 6:
„(4) Преди преустановяване на обработва­
нето на лични данни администраторът подава 
заявление за заличаването му от регистъра 
по чл. 10, ал. 1, т. 2.
(5) Със заявлението по ал. 4 администра­
торът е длъжен да предостави на комисията 
доказателства за изпълнение на задълженията 
си по чл. 25, ал. 1.
(6) Условията и редът за заличаването на 
администратора от регистъра по чл. 10, ал. 1, 
т. 2 се уреждат с правилника по чл. 9, ал. 2.“ 
§ 6. В чл. 18 се създава ал. 5:
„(5) Администраторът подава заявлението 
по чл. 17, ал. 1 на хартиен носител или по 
електронен път. В случаите, когато заявлени­
ето се подава по електронен път, се прилага 
Законът за електронното управление.“ 
§ 7. В чл. 23 се правят следните допълнения:
1. В ал. 1 се създава изречение второ: 
„Администраторът на лични данни определя 
срокове за провеждане на периодични прегледи 
относно необходимостта от обработване на 
данните, както и за заличаване на личните 
данни.“ 
2. В ал. 4 след думата „Мерките“ се добавя 
„и сроковете“.
§ 8. Създават се чл. 23а и 23б:
„Чл. 23а. (1) При обработване на лични дан­
ни, получени по чл. 1, ал. 6, администраторът 
блокира съхраняваните данни, за да ограничи 
тяхното обработване в бъдеще, вместо да ги 
заличава, ако са налице достатъчно основа­
ния да се смята, че заличаването би могло да 
засегне законните интереси на физическото 
лице, за което се отнасят данните. 
(2) Блокираните данни се обработват само 
за целта, която е препятствала заличаването 
им.
Чл. 23б. (1) Когато са получени данни по 
чл. 1, ал. 6, без да са поискани от админи­
стратора, той незабавно проверява дали тези 
данни са необходими за целта, за която са 
предоставени.
(2) Когато администраторът, предоставящ 
данни по чл. 1, ал. 6, установи, че те са неточни 
или са били предоставени незаконосъобраз­
но, той незабавно уведомява получателя на 
данните за това. 
(3) Администратор, получил данни по 
чл. 1, ал. 6, които са неточни или са получени 
незаконосъобразно, и е уведомен за това от 
предоставящия данните, е длъжен незабавно да 
предприеме действия за тяхното коригиране, 
заличаване или блокиране.
(4) Когато лицето, за което се отнасят 
данните по чл. 1, ал. 6, оспори точността на 
данните и не може да бъде проверена тяхната 
точност, администраторът може да ги отбеле­
жи като оспорени, като това не ограничава 
тяхното обработване в бъдеще.“
§ 9. В чл. 25, ал. 1 в текста преди т. 1 след 
думата „данни“ се добавя „или преди преуста­
новяване на обработването на личните данни“.
§ 10. В чл. 34 се създават ал. 4 и 5:
„(4) Администраторът отказва пълно или 
частично предоставяне на данни, получени по 
чл. 1, ал. 6, на лицето, за което те се отнасят, 
в случаите, когато:
1. това би попречило на предотвратяването 
или разкриването на престъпления, на про­
веждането на наказателно производство или 
на изпълнението на наказания;
2. това е необходимо за защита на:
а) националната сигурност;